**TLAČOVÁ SPRÁVA**

8. jún 2021

# **ZÁCHRANÁR MENOM DUSTER**

**Od roku 2013 je značka Dacia partnerom troch horských záchranných služieb v Slovinsku, Chorvátsku a Srbsku. Každý rok sú tri modely Duster bezplatne zapožičané tímom, ktoré prepravujú vybavenie, záchranných psov a ranených v ťažko dostupnom teréne. Títo dobrovoľníci riskujú svoje životy, aby pomáhali iným. Ukážu nám, ako využívajú túto vzácnu logistickú podporu.**



Model Dacia Duster používame posledných 8 rokov. V našom vozovom parku ich máme okolo 20. Sú to naozaj praktické vozidlá, môžu jazdiť na cestách, v meste, aj v horskom teréne.

**Darko, chorvátsky záchranár**

**DUSTER, PARTNER HORSKÝCH ZÁCHRANNÝCH SLUŽIEB**

Duster má na sebe logo *‘Dacia, hrdý sponzor horských záchranárov’*. V tíme sú zvyčajne 3 záchranári, ktorí prepravujú vybavenie a prípadne aj pátracie psy. Vďaka pohonu 4x4, vysokej svetlej výške a ľahkej ovládateľnosti sa Duster dokonale hodí na prácu v lese alebo v ťažko prístupnom teréne.

**NONSTOP K DISPOZÍCII VĎAKA DACIA DUSTER**

Slovinské, chorvátske a srbské hory majú množstvo návštevníkov, najmä počas leta. Turisti a miestni si prídu dobiť baterky do nedotknutej prírody. Dobrovoľníci, ktorí v záchranných službách pracujú sú experti v horolezectve, jaskyniarstve či potápaní. Zabezpečujú nonstop dohľad pri akýchkoľvek nehodách počas roka aj vďaka Dacii Duster.

**V Slovinsku**, je horolezectvo a turistika veľmi populárna. V roku 2020 sa 430 dobrovoľníkov zúčastnilo 485 záchranných akcií, z ktorých jedna tretina zahŕňala ľudí, ktorí sa stratili alebo niekde uviazli.

Záchranná služba **v Srbsku** pozostáva z 500 dobrovoľných záchranárov, z ktorých je polovica záložníkov a je privolaná asi 1 500 krát do roka. Duster sa v Srbsku používa každý deň posledných 8 rokov na ťahanie prívesov so záchrannou technikou, na prepravu záchranárov a pátracích psov do najodľahlejších častí krajiny. Osem rokov služby bez zlyhania. Nezabudnime na rok 2014 počas veľkých povodní v neľahkom teréne, v zaplavených oblastiach, v daždi, blate, ale aj v snehu či snehových búrkach.

Počet návštevníkov hôr **v Chorvátsku** je ohromujúci: 600 tisíc turistov počas roka v celej krajine. 700 dobrovoľných záchranárov pomáha asi 7 000 krát do roka. Prírodné katastrofy (povodne, zemetrasenia, búrky a lavíny) sú príčinou 15 % volaní.

28. decembra 2020 veľké zemetrasenie kompletne zničilo mesto Petrinja v Chorvátsku. Chorvátsky horský záchranný tím, ktorý šoféroval Duster bol prvý na mieste. Vďaka ich rýchlej reakcii boli schopní zachrániť ženu zavalenú pod troskami.

Duster si zákazníci vážia najmä pre jeho spoľahlivosť a variabilnosť. Aj v náročných podmienkach sa môžu horskí záchranári spoľahnúť na Daciu Duster a zachraňovať tak ľudské životy.



Vďaka modelu Duster sa dokážeme dostať na miesto nehody naozaj rýchlo a sme schopní ihneď poskytnúť prvú pomoc.

**Darko, chorvátsky záchranár**

**RENAULT PRESS
Ivana Obadalová**PR manažérka Renault Slovensko
0905 210 315
ivana.obadalova@renault.sk